

[bookmark: _Hlk177648883]Līgums Nr. B2-2026/896
par kalorimetrijas iekārtu iegādi 


Rīgā, 
DOKUMENTA PARAKSTĪŠANAS DATUMS IR PĒDĒJĀ PIEVIENOTĀ DROŠA ELEKTRONISKĀ PARAKSTA UN TĀ LAIKA ZĪMOGA DATUMS
SIA “Rīgas Austrumu klīniskā universitātes slimnīca”, reģistrācijas Nr.40003951628, juridiskā adrese Hipokrāta iela 2, Rīga, LV-1079 (turpmāk – Pasūtītājs), kuru, pamatojoties uz 2026. gada 15. jūnija pilnvaru Nr. A1/1.1-18/26/63 pārstāv valdes locekle Ineta Derjabo, no vienas puses, un

SIA “Scanmed”, reģistrācijas Nr. 40003665589, juridiskā adrese: Kantora iela 128, Mārupe, LV-2167 (turpmāk – Piegādātājs), kuru, pamatojoties uz statūtiem, pārstāv valdes loceklis Aigars Siliņš, no otras puses, abi kopā turpmāk – „Puse (-es)”, 

pamatojoties uz Pasūtītāja rīkotā iepirkuma “Kalorimetrijas iekārta”, identifikācijas Nr. RAKUS 2026/82_1, rezultātiem un iesniegto piedāvājumu iepirkumā, noslēdz šādu līgumu (turpmāk – Līgums): 
1. Līguma priekšmets
1.1. [bookmark: _Hlk42080995]Pasūtītājs pasūta un Piegādātājs piegādā kalorimetrijas iekārtu (turpmāk – Iekārta), atbilstoši Līguma, tā pielikumu noteikumiem, kā arī saskaņā ar nozari reglamentējošajiem normatīvajiem aktiem.
1.2. Piegādātājs Līguma ietvaros nodrošina pirmreizējās Iekārtas lietošanas apmācības un nodrošina Iekārtas garantiju.
2. Līguma summa un norēķinu kārtība
2.1. Līguma summa ir 16 505,00 EUR (sešpadsmit tūkstoši pieci simti pieci euro un 00 centi) bez pievienotās vērtības nodokļa (turpmāk – PVN). PVN Puses savstarpējos norēķinos piemēro Latvijas Republikas normatīvajos aktos noteiktajā apmērā. PVN izmaiņu gadījumā Puses jauno PVN likmi piemēro ar datumu, no kura tā stājas spēkā. PVN izmaiņu gadījumā Līguma summa bez PVN nevar tikt grozīta.
2.2. [bookmark: _Hlk483986137]Līguma 2.1. punktā norādītajā summā ir ietverti visi Piegādātāja izdevumi, kas tam rodas saistībā ar Līguma izpildi, tajā skaitā izdevumi, kas saistīti ar Iekārtas piegādi Pasūtītājam uz Līguma 3.4. punktā norādīto adresi, tās nodošanu, pārbaudi, Iekārtas uzturēšanu tās garantijas laikā, tajā skaitā transporta izmaksas, darbs, materiāli, regulāri maināmās rezerves daļas, lietotāju pirmreizējo apmācību u.c. saistītās izmaksas. Piegādātājs Iekārtu piegādi līdz Pasūtītāja norādītajai pieņemšanas vietai veic ar saviem resursiem.
2.3. Pasūtītājs nesegs nekādas Piegādātāja papildu izmaksas vai zaudējumus, kas var rasties Līguma izpildes laikā, kurus Piegādātājs varēja un tam tos vajadzēja paredzēt.
2.4. Pasūtītājs samaksu par piegādātu kvalitatīvu Iekārtu veic 60 (sešdesmit) kalendāro dienu laikā pēc Līguma 3.8. punktā noteiktā nodošanas-pieņemšanas akta (turpmāk – Akts) abpusējas parakstīšanas un rēķina saņemšanas dienas. Rēķins nosūtāmi uz e-pastu: rekini@aslimnica.lv. 
2.5. Rēķins Pasūtītājam tiek iesniegts tikai pēc tam, kad abas Puses ir parakstījušas Aktu. 
2.6. Līgumā noteiktie maksājumi uzskatāmi par izdarītiem ar brīdi, kad attiecīgā maksājuma izdarītājs ir veicis pārskaitījumu uz Līgumā norādīto bankas kontu.
2.7. Katra no Pusēm sedz savus izdevumus par bankas pakalpojumiem, kas saistīti ar naudas pārskaitījumu.
3. Iekārtas piegādes un saņemšanas kārtība
3.1. [bookmark: _Hlk98877240]Piegādātājs Iekārtas piegādi veic ne vēlāk kā 8 (astoņu) nedēļu laikā no pasūtījuma veikšanas dienas. Par pasūtījuma dienu tiek uzskatīta diena, kad Pasūtītāja kontaktpersona ir nosūtījusi uz e-pastu: info@scanmed.lv pieprasījumu par Iekārtas piegādi.
3.2. Par Iekārtas piegādes faktu abas Puses paraksta piegādes aktu.
3.3. Iestājoties neparedzamiem apstākļiem (piemēram: no ražotāja saņemta informācija par kavējumiem piegādēs vai kāds cits objektīvs kavējuma iemesls), Piegādātājs, ne vēlāk kā 5 (piecu) darba dienu laikā no brīža, kopš Piegādātājam ir kļuvusi zināma šāda informācija, informē Pasūtītāju par šādu apstākļu iestāšanos. Šādā gadījumā Pasūtītājs ir tiesīgs izvērtēt Līguma 6.3. punkta noteikumu piemērošanu un Puses ir tiesīgas vienoties par citu piegādes termiņu. 
3.4. Iekārtas piegādes vieta: stacionārs “Gaiļezers”, Hipokrāta iela 2, Rīga. Iekārtas piegādi līdz Pasūtītāja telpām nodrošina Piegādātājs, izmantojot savu transportu un darbaspēku. Piegādātājs ir atbildīgs par Iekārtas drošību pret iespējamajiem bojājumiem transportēšanas laikā.
3.5. Kopā ar Iekārtu Piegādātājs nodrošina Pasūtītājam Iekārtas ražotāja izdotu lietošanas instrukciju angļu valodā elektroniskā formā.
3.6. [bookmark: _Hlk190934838]Piegādātājs veic Iekārtas ražotāja noteikto elektrodrošības un funkciju pārbaudi, saskaņā ar MK noteikumos Nr. 461 “Medicīnisko ierīču noteikumi” noteikto, Pasūtītājam iesniedzot visu, ar pārbaužu veikšanu saistīto, dokumentāciju. Iekārtu pārbaužu un tehniskā dokumentācija jāiesniedz Pasūtītājam ne vēlāk, kā 5 (piecas) darba dienas pirms Akta paredzētās parakstīšanas dienas (ja attiecas).
3.7. [bookmark: _Ref500138921]Piegādātājs nodrošina lietotāju pirmreizējo apmācību Pasūtītāja telpās, ar Pasūtītāju saskaņotā laikā. Pirms apmācību uzsākšanas, Piegādātājam jāiesniedz Pasūtītājam Iekārtas lietošanas instrukcija latviešu valodā uz datu nesēja. 
3.8. Par Iekārtas nodošanu tiek sastādīts un abpusēji parakstīts Akts, kas apliecina to, ka pasūtījums ir izpildīts.
3.9. Piegādātājs pēc piegādes veic vides sakārtošanu, nodrošinot visu iepakojuma materiālu izvešanu no Pasūtītāja telpām un teritorijas.
3.10. Akts tiek parakstīts tikai pēc tam, kad Piegādātājs ir izpildījis visus Līguma 3.1. – 3.7. punkta noteikumus.
3.11. [bookmark: _Hlk190874509]Ja, veicot Iekārtas pieņemšanu, atklājas trūkumi, bojājumi vai citāda Iekārtas neatbilstība Līguma noteikumiem, Pasūtītājs par konstatēto sastāda defektu aktu, kuru iesniedz Piegādātājam. Pasūtītājs defekta aktu Piegādātājam nodod personīgi vai kā ierakstītu pasta sūtījumu nosūta uz Piegādātāja juridisko adresi. Piegādātājam defekta aktā norādītie trūkumi un/vai neatbilstības jānovērš uz sava rēķina defekta aktā norādītajā termiņā, kas nevar būt garāks par 2 (divām) nedēļām. Defektu aktā norādītais trūkumu un/vai neatbilstību novēršanas termiņa skaitījums sākas no defekta akta saņemšanas dienas. Defekta akts tiek uzskatīts par saņemtu dienā, kad tas nodots personīgi  vai 7. (septītajā) dienā pēc tā nodošanas pastā. 
3.12. Gadījumā, ja piegādāta Līguma noteikumiem neatbilstoša Iekārta vai ir konstatētas kādas citas, ar Piegādātāja rīcību saistītas, neatbilstības, kuru dēļ Pasūtītājs nevar parakstīt Līguma 3.8. punktā noteikto Aktu, un Piegādātājs nav novērsis konstatētās neatbilstības atbilstoši Līguma 3.11. punktā noteiktajam, Pasūtītājs ir tiesīgs piemērot Piegādātājam līgumsodu saskaņā ar Līguma 6.3. punktā noteikto.
3.13. Pasūtītājs paraksta Līguma 3.8. punktā norādīto Aktu tikai pēc tam, kad Piegādātājs ir pilnībā novērsis defektu aktā norādītos trūkumus, bojājumus vai neatbilstības. 
3.14. Defektu aktā norādītais trūkumu novēršanas termiņš nav uzskatāms par Līguma 3.1. punktā noteiktā termiņa pagarinājumu.
4. Pušu pienākumi un tiesības
4.1. Piegādātāja pienākumi un tiesības: 
4.1.1. piegādāt un nodot Pasūtītājam Līguma, tā pielikumu un konkrētās jomas regulējošo normatīvo aktu prasībām atbilstošu Iekārtu;
4.1.2. nodrošināt, ka Līguma izpildē netiek ietvertas un izmantotas Krievijas Federācijas un Baltkrievijas Republikas izcelsmes iekārta un/vai tās kokmponentes;
4.1.3. veikt Pasūtītāja lietotāju pirmreizējo apmācību darbam ar Iekārtu;
4.1.4. Līguma izpildē nodrošināt izmantoto materiālu, metožu, paņēmienu, kā arī darbus pārraugošo un izpildošo darbinieku kvalifikācijas atbilstību Latvijas Republikas spēkā esošo nozari regulējošo normatīvo aktu prasībām;
4.1.5. [bookmark: _Hlk210821677]pirms veikt Iekārtas apkopes un/vai remonta darbus, par veiktajām darbībām rakstiski informēt Līguma atbildīgo personu/-as, norādot personu/-as, kura/-as veiks noteiktās darbības un veicamo darbu raksturojumu, ka arī plānoto darbu veikšanas laiku (ja attiecas).   
4.1.6. pildīt citas Līgumā un tā pielikumos noteiktās prasības;
4.1.7. saņemt no Pasūtītāja tā rīcībā esošu informāciju, kas nepieciešama Līguma saistību izpildei;
4.1.8. par kvalitatīvu Līguma izpildi saņemt Līgumā noteikto samaksu.
4.2.	Pasūtītāja pienākumi un tiesības:	
4.2.1. 	sniegt Piegādātājam Pasūtītāja rīcībā esošu informāciju, kas nepieciešama Līguma saistību izpildei;  
4.2.2.	veikt Līgumā noteikto samaksu Piegādātājam par kvalitatīvu Līguma noteikumu izpildi; 
[bookmark: _Hlk97724501]4.2.3.	saņemt informāciju no Piegādātāja par Līguma izpildes gaitu un citiem Līguma izpildes jautājumiem; 
4.2.4.	nepieņemt Iekārtu, kas piegādāta, neievērojot Līguma noteikumus vai Latvijas Republikā spēkā esošos nozari regulējošos normatīvos aktus;
4.2.5.	pildīt citas, ar Līgumu noteiktās, saistības.
5. Kvalitātes prasības un garantijas noteikumi
5.1. Piegādātā Iekārta, kā arī tās saturošās komponentes un aksesuāri, ir jauna, ražota ne agrāk kā 12 (divpadsmit) mēnešus pirms Piegādātāja piedāvājuma iesniegšanas dienas, iepriekš nelietota, nav izmantota izstādē vai demonstrācijās. Iekārtas darbības nodrošināšanas programmatūra ir pilnībā izstrādāta un gatava lietošanai.
5.2. Iekārtai jābūt piegādātai iepakojumā, kas nodrošina tās saglabāšanu pārvadāšanas un glabāšanas laikā, atbilstoši Iekārtas ražotāja noteiktajām prasībām un spēkā esošiem normatīvajiem aktiem.
5.3. Iekārta ir marķēta ar ražotāja firmas zīmi, kodu, tai ir viss nepieciešamais marķējums (CE).
5.4. Piegādātājs garantē, ka Iekārta atbilst Līguma noteikumiem un ir derīga ekspluatācijai.
5.5. [bookmark: _Hlk97724592]Piegādātājs nodrošina, ka Iekārtas garantijas laiks ir ne mazāks kā 24 (divdesmit četri) mēneši no Akta abpusējas parakstīšanas dienas.
5.6. Garantijas laikā Piegādātājs bez maksas veic: ražotāja noteiktās Iekārtas apkopes, pēc nepieciešamības, regulāri maināmo un remontam nepieciešamo rezerves daļu piegādi un nomaiņu, kā arī apņemas bez maksas diagnosticēt un novērst jebkuru Iekārtas defektu, saskaņā ar ražotāja noteikumiem.
5.7. Par Iekārtas neprecīzu darbību Pasūtītājs informē Piegādātāju pa tālruni +371 26540746 vai e-pastu info@scanmed.lv. Piegādātāja servisa nodrošināšanas pārstāvis novērtē Iekārtas funkcionalitāti, sastāda defekta novērtēšanas aktu, kurā norāda neprecizitātes/kļūdas Iekārtas darbībā un nepieciešamās darbības. Par defekta novēršanas laiku un noteikumiem Puses vienojas. 
5.8. Iekārtas garantija neattiecas uz defektiem, kas radušies:
5.8.1. lietojot Iekārtu neatbilstoši tās lietošanas noteikumiem (ražotāja norādījumiem);
5.8.2. pierādāmu Iekārtas lietotāju nolaidības vai Iekārtas lietošanu tādā veidā, kas ir pretrunā ar tās ražotāja noteikumiem.
5.9. Defektus, kas radušies nepareizas ekspluatācijas rezultātā, apliecina neatkarīgs eksperts. Eksperta pakalpojumus sedz vainīgā puse.
6. Pušu atbildība
6.1. Puses normatīvajos aktos un Līgumā noteiktajā kārtībā ir savstarpēji atbildīgas par otrai Pusei nodarītajiem tiešajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības rezultātā. Puses ir savstarpēji atbildīgas par otrai Pusei nodarītajiem zaudējumiem pilnā apmērā, ja zaudējumi nodarīti aiz vienas Puses vai tās darbinieku, kā arī šīs Puses Līguma izpildē iesaistīto trešo personu rupjas neuzmanības vai ļaunā nolūkā.
6.2. Ja Pasūtītājs kavē Līguma 2.4. punktā noteikto maksājuma termiņu, Piegādātājam ir tiesības piemērot Pasūtītājam līgumsodu 0,1 % (nulle, komats, viens procents) apmērā no Piegādātājam neizmaksātās summas par katru nokavēto dienu, bet ne vairāk kā 10 % (desmit procenti) apmērā no neizmaksātās summas.
6.3. Par Līgumā noteikto saistību nepildīšanu Pasūtītājam ir tiesības piemērot Piegādātājam līgumsodu 0,1 % (nulle, komats, viens procents) apmērā no Līguma 2.1. punktā norādītās summas par katru nokavēto dienu, bet ne vairāk kā 10 % (desmit procenti) apmērā no Līguma kopējās summas.
6.4. Ja Iekārtas dīkstāve pārsniedz Līguma 4. pielikumā “Apliecinājums par garantijas nodrošinājumu” definēto vērtību, Pasūtītājam ir tiesīgs piemērot Piegādātājam līgumsodu saskaņā ar Līguma 4. pielikumā definēto aprēķinu kārtību.
6.5. Ja Piegādātājam nav iespējams laikus izpildīt savas Līgumā noteiktās saistības Pasūtītāja vainas dēļ (piemēram: Pasūtītājs uz Iekārtas piegādes brīdi nevar pieņemt Iekārtu no viņa neatkarīgu apstākļu dēļ), Pasūtītājs nav tiesīgs piemērot Piegādātājam līgumsodu saskaņā ar Līguma 6.3. punktu. 
6.6. Līgumā noteiktā līgumsoda apmaksa tiek veikta 30 (trīsdesmit) dienu laikā pēc attiecīgās puses rēķina par līgumsoda samaksu nosūtīšanas dienas.
6.7. Pasūtītājam ir tiesības vienpusēji, ieskaita kārtībā, samazināt Piegādātājam izmaksājamo naudas summu tādā apmērā, kāda ir Līgumā noteiktajā kārtībā aprēķinātā līgumsoda summa.
6.8. Līgumsoda samaksa neatbrīvo Puses no turpmākas saistību izpildes pienākuma, ja vien no Līguma noteikumiem neizriet citādi.

7. Līguma darbības termiņš un spēkā esamība
7.1. Līgums stājas spēkā tā abpusējas parakstīšanas brīdī un ir spēkā līdz savstarpējo saistību pilnīgai izpildei, tajā skaitā – Iekārtas garantijas laikā. 
7.2. Līgumu var izbeigt, abām Pusēm rakstiski par to vienojoties, kā arī vienpusēji Līgumā paredzētajos gadījumos.
7.3. Pasūtītājam ir tiesības vienpusēji atkāpties no Līguma, rakstiski par to brīdinot Piegādātāju, ja ir iestājies vismaz viens no šādiem apstākļiem:
7.3.1. ja ir uzsākta Piegādātāja labprātīga vai piespiedu likvidācija;
7.3.2. ja pret Piegādātāju ir uzsākta maksātnespējas procedūra, vai tā darbība ir apturēta;
7.3.3. Piegādātājs ilgāk kā 10 (desmit) darba dienas nepilda savas Līgumā noteiktās saistības un Pasūtītājs rakstiski par to ir informējis Piegādātāju;
7.3.4. Piegādātājs zaudējis ražotāja pilnvarojumu kā Iekārtas ražotāja pārstāvis;
7.3.5. Piegādātājs Līguma noslēgšanas vai Līguma izpildes laikā sniedzis nepatiesas vai nepilnīgas ziņas vai apliecinājumus;
7.3.6. ja Pasūtītājs konstatē, ka Līguma izpildē tiek ietverta vai izmantota Krievijas Federācijas vai Baltkrievijas Republikas izcelsmes Iekārta vai tās komponentes;
7.3.7. Ja Piegādātajam Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
7.3.8. [bookmark: _Hlk211328824]Piegādātājs pārkāpis Nacionālās drošības likuma 22.2 panta 3.2 daļā noteikto aizliegumu;
7.3.9. [bookmark: _Hlk211328843]Pasūtītājs konstatē, ka Piegādātājs neatbilst Nacionālā kiberdrošības likuma 24. panta otrās daļas pamata izdoto Ministru kabineta noteikumu prasībām, izņemot gadījumus, kad kompetentā valsts drošības iestāde ir sniegusi attiecīgu atzinumu, ka Līguma saistību izpildi var turpināt (ja attiecas);
7.3.10. [bookmark: _Hlk211328921]Pasūtītājs konstatē, ka kāds no Līguma izpildē iesaistītajiem speciālistiem, kas piekļūst Pasūtītāja IT infrastruktūrai, neatbilst Ministru kabineta 2026. gada 15. janvāra noteikumu Nr. 10 “Kritiskās infrastruktūras apzināšanas, darbības nepārtrauktības, drošības un noturības pasākumu plānošanas, īstenošanas un incidentu paziņošanas kārtība” 55. punktā noteiktajām prasībām, vai saņemts kompetentās valsts drošības iestādes attiecīgs atzinums, un Piegādātājs vienas darbdienas laikā nenomaina attiecīgo speciālistu pret prasībām atbilstošu (ja attiecas);
7.3.11. [bookmark: _Hlk211328901]saņemts kompetentās valsts drošības iestādes attiecīgs atzinums, kas Piegādātājam liedz pildīt Līgumā noteiktās  saistības.
7.4. [bookmark: _Hlk523396691]Par vienpusēju atkāpšanos no Līguma saskaņā ar Līguma 7.3. punktu, Pasūtītājs paziņo Piegādātājam, nosūtot paziņojumu ar elektroniskā pasta starpniecību, izmantojot drošu elektronisko parakstu. Līgums uzskatāms par izbeigtu otrajā darba dienā pēc paziņojuma nosūtīšanas.
8. Nepārvarama vara
8.1. Puses ir atbrīvotas no atbildības par Līgumā noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ (nepārvarama vara, force majeure), ko attiecīgā Puse nevarēja paredzēt un novērst. Par nepārvaramu varu uzskatāms karš, dabas katastrofa, vispārējs streiks, terora akti, terora aktiem pielīdzināmi akti, kompetento iestāžu oficiālu paziņojumu apstiprinātas epidēmijas, pandēmijas vai slimības karantīnas ierobežojumi, kas izraisījuši preču piegādes/pakalpojumu sniegšanas, būvdarbu veikšanas ierobežojumus, par kuru ietekmi uz Līguma neizpildi Pusēm nav domstarpības, kā arī Puses nevarēja iespaidot un nevarēja izvairīties, veicot pienācīgus piesardzības pasākumus, un kas nav saistīts ar otras Puses darbību vai bezdarbību, un kas saistību izpildi padara par neiespējamu.
8.2. Puse, kura nokļuvusi nepārvaramas varas apstākļos, bez kavēšanās, rakstiski, pēc iespējas īsākā laikā, bet ne vēlāk kā 5 (piecu) darbdienu laikā pēc nepārvaramas varas apstākļu iestāšanās rakstiski informē par to otru Pusi, pievienojot dokumentu, kas apliecina nepārvaramas varas apstākļu iestāšanos. Puses apņemas vienoties par to, vai šādi nepārvaramas varas apstākļi traucē vai padara šī Līguma saistību izpildi par neiespējamu, kā arī izlemt līgumsaistību turpināšanas (vai izbeigšanas) būtiskos jautājumus.
8.3. Ja nepārvaramas varas apstākļu dēļ Līgums nav izpildāms ilgāk par 1 (vienu) mēnesi, katrai no Pusēm ir tiesības vienpusēji atkāpties no Līguma, par to rakstiski informējot otru Pusi. Šajā gadījumā neviena Puse nevar prasīt Līguma izbeigšanas rezultātā radušos zaudējumu atlīdzināšanu.
9. Citi noteikumi
9.1. Atbildīgās personas Līguma ietvaros:
9.1.1. no Pasūtītāja puses: Medicīnas ierīču daļas vadītājs Mārcis Rancāns, tālr. +371 28704846, e-pasts: marcis.rancans@aslimnica.lv un Medicīnas Tehnoloģiju Projekta Vadītājs Arturs Sokolovs, tālr. +371 22365129, e-pasts: arturs.sokolovs@aslimnica.lv. Personas pilnvarotas komunikācijai ar Piegādātāju, Līguma izpildes uzraudzības veikšanai, ar Līguma izpildi saistīto  dokumentu pieņemšanai, apstiprināšanai, pieņemšanas - nodošanas aktu, defekta aktu parakstīšanai un citu ar Līguma izpildi saistītu darbību nodrošināšanai;
9.1.2. no Piegādātāja puses: Produktu speciālists Edgars Ošs, +371 26540746, edgars.oss@scanmed.lv. Persona pilnvarota komunikācijai ar Pasūtītāju, Līguma izpildes uzraudzības veikšanai, ar Līguma izpildi saistīto dokumentu iesniegšanai, pieņemšanas - nodošanas akta, defekta aktu parakstīšanai un citu ar Līguma izpildi saistītu darbību nodrošināšanai. 
9.2. [bookmark: _Hlk210821734][bookmark: _Hlk211265761][bookmark: _Hlk210821840]Saskaņā ar Ministru kabineta 2026. gada 15. janvāra noteikumu Nr. 10 “Kritiskās infrastruktūras apzināšanas, darbības nepārtrauktības, drošības un noturības pasākumu plānošanas, īstenošanas un incidentu paziņošanas kārtība” 55.4 punkta nosacījumiem, Pasūtītājs ir tiesīgs lūgt Piegādātāju iesniegt personu sarakstu, kuras tiks vai varētu tikt nodarbinātas Līgumā paredzēto pienākumu veikšanai (piemēram: garantijas servisa nodrošināšanai).  
9.3. Strīdus, kas rodas Līguma izpildes gaitā vai sakarā ar Līgumu, Puses risina savstarpēju pārrunu ceļā. Vienošanās par strīda atrisināšanu noformējama rakstiski un Puses to abpusēji paraksta. Minētā vienošanās pievienojama pie Līguma. Ja vienošanās netiek panākta 30 (trīsdesmit) kalendāro dienu laikā, tad strīdus risina tiesā Latvijas Republikas normatīvajos aktos noteiktajā kārtībā. Jautājumos, kas nav tiešā veidā paredzēti Līgumā, Puses risina saskaņā ar spēkā esošajiem normatīvajiem aktiem.
9.4. Pasūtītājam ir tiesības veikt Līguma grozījumus saskaņā ar Publisko iepirkumu likuma 61. pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
9.4.1. grozījumi ir nebūtiski;
9.4.2. grozījumi ir būtiski un tiek izdarīti Publisko iepirkumu likuma 61. panta trešajā daļā minētajos gadījumos;
9.4.3. grozījumi tiek izdarīti Publisko iepirkumu likuma 61. panta piektajā daļā minētajā gadījumā neatkarīgi no tā, vai tie ir būtiski vai nebūtiski. 
9.5. Grozījumi ir nebūtiski, ja tie precizē Līguma saturu atbilstoši faktiskajai situācijai vai precizē pārrakstīšanās vai gramatiskās kļūdas.
9.6. Visi Līguma pielikumi, kā arī visas Līguma ietvaros rakstiski noformētās un Pušu parakstītās izmaiņas, grozījumi un papildinājumi, līgumslēdzēju norunas, vienošanās, akti un citi dokumenti, kas ir tieši saistīti ar Līgumu, tiek pievienoti Līgumam un kļūst par tā neatņemamu sastāvdaļu. Jebkuri Līguma grozījumi vai papildinājumi ir spēkā tikai tad, kad tie izteikti rakstiski un ir Pušu parakstīt. 
9.7. Ja normatīvo aktu izmaiņu gadījumā kāds no Līguma noteikumiem zaudē spēku, tad Līgums nezaudē spēku tā pārējos punktos, un šādā gadījumā Pusēm ir pienākums piemērot Līgumu atbilstoši Latvijas Republikā spēkā esošo normatīvo aktu prasībām.
9.8. Līguma izpildē iesaistīto apakšuzņēmēju nomaiņa un jaunu apakšuzņēmēju piesaiste realizējama Publisko iepirkumu likuma 62. pantā noteiktajā kārtībā.
9.9. Ja kādai no Pusēm tiek mainīta atrašanās vieta, banku rekvizīti, kontaktpersonas vai to kontaktinformācija, tad tā 5 (piecu) darba dienu laikā rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Līgumā esošo informāciju par otru Pusi. Šādu apstākļu iestāšanās nav uzskatāma par Līguma grozījumiem.
9.10. Puses nav tiesīgas pilnīgi vai daļēji nodot Līgumā noteiktās tiesības un pienākumus trešajām personām bez otrās Puses rakstiskas piekrišanas.
9.11. Piegādātāju aizstāj ar citu piegādātāju, ja pēc Piegādātāja uzņēmuma pārstrukturēšanas, tostarp pēc pārņemšanas, apvienošanas, iegādes vai maksātnespējas, Piegādātāja vietā pilnībā vai daļēji stājas cits ekonomikas dalībnieks, kurš atbilst paziņojumā par līgumu vai Atklātā konkursā noteiktajām kvalifikācijas prasībām un uz kuru neattiecas Publisko iepirkumu likuma 42. pantā paredzētie izslēgšanas iemesli, kā arī netiek veiktas citas būtiskas Līguma izmaiņas.
9.12. Puses apņemas bez otras Puses iepriekšējas rakstiskas piekrišanas neizpaust informāciju par otru Pusi, ko tā ieguvusi Līguma izpildes gaitā, izņemot gadījumus, kad informācijas izpaušana ir pamatota ar tiesību normu vai šī informācija ir publiski pieejama.
9.13. [bookmark: _Hlk97116910]Līgums sagatavots un parakstīts elektroniska dokumenta veidā. Katrai Pusei ir pieejams abpusēji parakstīts Līgums elektroniskā formātā. Līgums sastādīts uz 7 (septiņām) lapām. Līgumam uz parakstīšanas brīdi ir pievienoti pielikumi:
9.13.1. 1. pielikums - Tehniskais un finanšu piedāvājums (xls. fails);
9.13.2. 2. pielikums - Nodošanas – pieņemšanas akts uz 1 (vienas) lapas;
9.13.3. 3. pielikums - Piegādes akts uz 1 (vienas) lapas;
9.13.4. 4. pielikums - Apliecinājums par garantijas nodrošinājumu uz 1 (vienas) lapas;
9.13.5. 5. pielikums - Defekta akts uz 1 (vienas) lapas.
[bookmark: _Hlk97117070]Pušu rekvizīti
	Pasūtītājs:
SIA “Rīgas Austrumu klīniskā 
universitātes slimnīca”
Reģ. Nr. 40003951628
Hipokrāta ielā 2, Rīgā, LV-1079
Oficiālā elektroniskā adrese:
_DEFAULT@40003951628
Banka: AS “Swedbank”
SWIFT: HABALV22
Konts: LV24HABA0001407045805
___________________________
I. Derjabo
	Piegādātājs:
SIA “Scanmed”
Reģ. Nr. 40003665589
Kantora iela 128, Mārupe, LV-2167
Banka: AS SWEDBANK
Bankas kods: HABALV22
Konta Nr. LV08HABA0551013218451



____________________________
A. Siliņš

